Menneskelignende sexrobotter er et symptom på en syg kultur, som pornoindustrien med dens forskruede kønsidealer er med til at skabe.

Det mener antropologen Kathleen Richardson, der er professor i etik og kultur inden for robotteknologi og kunstig intelligens ved De Montfort University i Leicester. I 2015 stiftede hun bevægelsen ’Campaign Against Sex Robots’, som hun i dag bruger som platform for sit aktivistiske arbejde med at få de såkaldte sexrobotter forbudt på verdensplan.

Sexdukkerne kan hverken tænke eller mærke noget. Hvorfor er det så problematisk at bruge dem?